b'\n_START_ARTICLE_\nLetonas\n_START_SECTION_\nPavadinimas\n_START_PARAGRAPH_\nDeiv\xc4\x97 Leto, kurios vardas kil\xc4\x99s i\xc5\xa1 likie\xc4\x8di\xc5\xb3 kalbos \xc5\xbeod\xc5\xbeio Lada\xc2\xa0\xe2\x80\x93 moteris, Anatolijos deiv\xc4\x97s Kibel\xc4\x97s \xc4\xafp\xc4\x97din\xc4\x97. Pagal senov\xc4\x97s graik\xc5\xb3 mitologij\xc4\x85, nimfa Leto, titano Kojaus ir Feb\xc4\x97s dukra, buvo Dzeuso mylimoji. Pavydi Dzeuso \xc5\xbemona deiv\xc4\x97 Hera nuolat persekiojo Leto ir nedav\xc4\x97 ramyb\xc4\x97s. Ie\xc5\xa1kodama ramios vietos, kur pagimdyti Deuso vaikus\xc2\xa0\xe2\x80\x93 dvynukus Apolon\xc4\x85 ir Artemid\xc4\x99, ji sustojo prie \xc5\xa1altinio atsigerti. Bet vietos piemenys neleido atsigerti. Nuo tro\xc5\xa1kulio j\xc4\x85 i\xc5\xa1gelb\xc4\x97jo vilkai, parod\xc4\x99 jai keli\xc4\x85 prie Ksanto upelio girdyklos. Vilk\xc5\xb3 garbei \xc5\xa1i vietov\xc4\x97 buvo pavadinta Likija (gr. \xce\x9b\xcf\x8d\xce\xba\xce\xbf\xcf\x82\xc2\xa0\xe2\x80\x93 vilkai). Po s\xc4\x97kmingo gimdymo Leto gri\xc5\xbeo atgal prie \xc5\xa1altinio ir nubaud\xc4\x97 piemenys, kurie neleido jai atsigerti ir paversdama juos varl\xc4\x97mis._NEWLINE_V\xc4\x97liau prie \xc5\xa1io \xc5\xa1altinio i\xc5\xa1augo Likijos miestas Letonas, kuriame buvo garbinama deiv\xc4\x97 Leto.\n_START_SECTION_\nIstorija\n_START_PARAGRAPH_\nMiesto istorija skai\xc4\x8diuojama nuo VII a. pr. m. e. Letonas buvo Likijos konfederacijos miest\xc5\xb3\xe2\x80\x93valstybi\xc5\xb3 religinis, kult\xc5\xabrinis ir politinis centras. Mieste, u\xc5\xbe turgaus aik\xc5\xa1t\xc4\x97s (gr. \xce\xac\xce\xb3\xce\xbf\xcf\x81\xce\xac) buvo pastatytos trys \xc5\xa1ventyklos: \xc4\xaf vakar\xc5\xb3 pus\xc4\x99\xc2\xa0\xe2\x80\x93 Leto, rytin\xc4\x97je pus\xc4\x97je\xc2\xa0\xe2\x80\x93 kolonomis apsuptas Apolono ir Artemid\xc4\x97s, o per vidur\xc4\xaf\xc2\xa0\xe2\x80\x93 Artemid\xc4\x97s._NEWLINE_Persijos imperijai u\xc5\xbes\xc4\x97mus Likij\xc4\x85, Letonas i\xc5\xa1saugojo miesto status\xc4\x85. IV a. pr. m. e. pabaigoje regione prasid\xc4\x97jo nuosmukis ir tik II a. pr. m. e. prad\xc5\xbeioje Likijos miestai susijung\xc4\x97 \xc4\xaf Likijos lyg\xc4\x85, kuri\xc4\x85 sudar\xc4\x97 23 miestai._NEWLINE_43 m. Likij\xc4\x85 prisijung\xc4\x97 Romos imperija ir Letonas tapo Likijos provincijos miestu. Po Adrianui apsilankymo Letone, prie\xc5\xa1ais auk\xc5\xb3 altori\xc5\xb3 buvo pastatyta imperatorius sal\xc4\x97._NEWLINE_380\xc2\xa0m. Teodosijui u\xc5\xbedraudus pagoni\xc5\xa1k\xc4\x85 kult\xc4\x85, \xc5\xa1ventyklos buvo sugriautos, o auk\xc5\xb3 altoriaus vietoje pastatyta ba\xc5\xbeny\xc4\x8dia, kuri buvo naudojama kaip krik\xc5\xa1tykla (baptisterija)._NEWLINE_Bizantijos laikais Letonas buvo didelis krik\xc5\xa1\xc4\x8dionyb\xc4\x97s centras, bet VII a. prasid\xc4\x97jus arab\xc5\xb3 puldin\xc4\x97jimas, mistas buvo apleistas. Kra\xc5\xa1t\xc4\x85 u\xc5\xbe\xc4\x97mus arabams, duomen\xc5\xb3 apie Leton\xc4\x85 nei\xc5\xa1liko._NEWLINE_I\xc5\xa1 naujo Letonas atrastas tik 1840\xc2\xa0m. Brit\xc5\xb3 archeologas \xc4\x8carlzas Felouzas (angl. Charles Fellows) surado miesto liekanas, bet archeologiniai kasin\xc4\x97jimai prasid\xc4\x97jo tik 1962\xc2\xa0m.\n_START_SECTION_\nArcheologiniai kasin\xc4\x97jimai\n_START_PARAGRAPH_\nPrie \xc4\xaf\xc4\x97jimo \xc4\xaf archeologini\xc5\xb3 kasin\xc4\x97jim\xc5\xb3 viet\xc4\x85 yra didysis teatras. \xc4\xae\xc4\x97jimas \xc4\xaf teatr\xc4\x85 veda pro dengt\xc4\x85 galerij\xc4\x85. \xc5\xa0alia teatro i\xc5\xa1liko Romos didiko kapas._NEWLINE_Miesto centre i\xc5\xa1liko trij\xc5\xb3 \xc5\xa1ventykl\xc5\xb3 griuv\xc4\x97siai: Letos \xc5\xa1ventykla, statyta II a. pr. m. e., centrin\xc4\x97\xc2\xa0\xe2\x80\x93 Artemid\xc4\x97s \xc5\xa1ventykla (IV a. pr. m. e.) ir rytin\xc4\x97je pus\xc4\x97je pastatyta \xc5\xa1ventykla, tokiu pa\xc4\x8diu stiliumi kaip ir Letos, tik apsupta kolonomis. \xc5\xa0ios \xc5\xa1ventyklos grindyse buvo rasta mozaika su pavaizduota lyra\xc2\xa0\xe2\x80\x93 Apopono simbolis ir lankas su str\xc4\x97li\xc5\xb3 d\xc4\x97klu\xc2\xa0\xe2\x80\x93 Artemid\xc4\x97s simbolis. Manoma, kad \xc5\xa1i \xc5\xa1ventykla buvo skirta abiem Letos vaikams. Dabar \xc5\xa1i mozaika, kad i\xc5\xa1vengti vandalizmo, yra u\xc5\xbepilta storu sm\xc4\x97lio sluoksniu._NEWLINE_U\xc5\xbe trij\xc5\xb3 \xc5\xa1ventykl\xc5\xb3, pietvakariuose, yra \xc5\xa0altinis (gr. nymphaeum)\xc2\xa0\xe2\x80\x93 sta\xc4\x8diakampis pastatas su dviem galuose pusapvaliais \xc4\xafdubimais ir ni\xc5\xa1omis skulpt\xc5\xabroms. \xc5\xa0alia yra 27\xc2\xa0m skersmens pusiau apvalus baseinas. Jame gyvena v\xc4\x97\xc5\xbeliai ir varl\xc4\x97s\xc2\xa0\xe2\x80\x93 t\xc5\xb3 varli\xc5\xb3 prot\xc4\x97viai, kuriomis deiv\xc4\x97 Leto pavert\xc4\x97 piemenis.'